Diari Oficial de la Generalitat Valenciana


Sumari del DOGV 884, del 16-08-1988 (1988/811823)

ORDRE de 27 de juliol de 1988, de la Conselleria d'Agricultura i Pesca, sobre ajudes destinades a subvencionar les actuacions de lluita antigranis.
---------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/07/27/(1)/dof/vci/html**

### Dades del document

Número de DOGV
:   884

Data del DOGV
:   16-08-1988

Secció del DOGV
:   DISPOSICIONS GENERALS

Número del document
:   1988/811823


Data del document
:   27-07-1988

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 27 de juliol de 1988, de la Conselleria d'Agricultura i Pesca, sobre ajudes destinades a subvencionar les actuacions de lluita antigranís.  
El granís és un fenomen que produeix danys importants en l'agricultura de la Comunitat Valenciana.  
Per tal d'atenuar-ne la incidència, des de fa ja alguns decennis es practica en algunes comarques de la Comunitat Valenciana la lluita antigranís amb diversos mètodes. Tot i que els resultats obtinguts no són concloents, sembla convenient de prosseguir-ne les actuacions ateses les conseqüències catastròfiques que es produeixen als cultius afectats.  
Independentment de les subvencions que puga arbitrar el Ministerio de Agricultura, Pesca y Alimentación, la Conselleria d'agricultura i Pesca considera convenient d'ajudar a la lluita contra aquest meteor.  
En atenció d'aquests motius, a proposta de la Direcció General de la Producció Agrària, i fent ús de les facultats que em confereix la Llei 5/83 de Govern Valencià,  
ORDENE:  
Article primer  
Per aquesta ordre es concedeixen ajudes per a la realització d'actuacions dirigides a la defensa antigranís mitjançant sistemes que utilitzen iodur d'argent.  
Article segon  
Les ajudes regulades en aquesta ordre tindran la consideració de subvencions i s'atorgaran amb càrrec al programa 714.20 Ordenació i Millora de les Produccions Agràries de la Direcció General de la Producció Agrària de la Conselleria d'agricultura i Pesca.  
Article tercer  
Podran beneficiar-se de les ajudes aquelles agrupacions que, mitjançant normes o reglaments establerts d'acord comú entre els seus membres, tinguen com a objecte la realització d'actuacions antigranís.  
Article quart  
Les sol·licituds d'ajuda, les dirigiran al Director General de la Producció Agrària de la Conselleria d'agricultura i Pesca. Junt amb la sol·licitud les persones interessades presentaran la memòria i el pressupost de les activitats que es realitzaran.  
Article cinqué  
La quantia de les ajudes per cada sol·licitant i projecte presentat serà d'un 5% del pressupost de les despeses que hagen adjuntat a la sol·licitud fins un màxim d'1.500.000 pessetes.  
Article sisé  
El termini de presentació de sol·licituds finalitzarà el 31 d'octubre de 1988.  
Article seté  
En finalitzar la campanya, i per tal de poder procedir al pagament de les ajudes corresponents, el Servei de Protecció dels Vegetals de la Direcció General de la Producció Agrària, lliurarà la certificació de les actuacions, els mitjans utilitzats i les despeses realitzades.  
DISPOSICIO FINAL  
Aquesta ordre entrarà en vigor l'endemà de la publicació al Diari Oficial de la Generalitat Valenciana.  
València, 27 de juliol de 1988.  
El Conseller d'agricultura i Pesca,  
LUIS FONT DE MORA MONTESINOS


Còpia Permalink ELI